stanford-oval/wikipedia huggingface dataset:
קרב דברצן
סדר כוחות > מדינות הציר

הכוחות הגרמניים וההונגריים בגזרה כללו 80,000 איש, ורוכזו במסגרת קבוצת ארמיות דרום תחת פיקודו של גנרל-אוברסט יוהנס פריסנר. קבוצת הארמיות כללה את:
| הארמייה הגרמנית השישית תחת פיקוד גנרל חיל התותחנים מקסימיליאן פרטר-פיקו> קורפוס | הארמייה הגרמנית השישית תחת פיקוד גנרל חיל התותחנים מקסימיליאן פרטר-פיקו> דיוויזיות | הארמייה הגרמנית השישית תחת פיקוד גנרל חיל התותחנים מקסימיליאן פרטר-פיקו>  | הארמייה הגרמנית השישית תחת פיקוד גנרל חיל התותחנים מקסימיליאן פרטר-פיקו>  |
| --- | --- | --- | --- |
| קורפוס הפאנצר ה-4 | דיוויזיית הפאנצר ה-24 |  |  |
| הקורפוס ה-72 | הדיוויזיה ה-76 |  |  |
| הקורפוס ההונגרי ה-7 | דיוויזיית המילואים ההונגרית ה-8   דיוויזיית המילואים ההונגרית ה-12 |  |  |
| קורפוס הפאנצר ה-3 | דיוויזיית הפאנצר ה-1   דיוויזיית הפאנצר ה-13   דיוויזיית הפאנצר ה-23   דיוויזיית הפאנצר פלדהרנהאלה   דיוויזיית פרשים אס אס ה-22 "מריה תרזה"   הדיוויזיה ה-46   גדוד הפאנצר הכבד ה-503 |  |  |

| הארמייה ההונגרית השנייה תחת פיקוד לוטננט גנרל יאנוש ורש> קורפוס | הארמייה ההונגרית השנייה תחת פיקוד לוטננט גנרל יאנוש ורש> דיוויזיות | הארמייה ההונגרית השנייה תחת פיקוד לוטננט גנרל יאנוש ורש>  | הארמייה ההונגרית השנייה תחת פיקוד לוטננט גנרל יאנוש ורש>  |
| --- | --- | --- | --- |
| קבוצת פינטה | הדיוויזיה ה-1   הדיוויזיה ה-7   הדיוויזיה ה-2   שתי בריגדות הרריות |  |  |
| עתודת הארמייה | הדיוויזיה ה-9 |  |  |
סדר כוחות > ברית המועצות

הכוחות הסובייטיים והרומניים כללו 260,000 חיילים, במסגרת שתי ארמיות, שהשתייכו לחזית האוקראינית השנייה בפיקוד מרשל ברית המועצות רודיון מלינובסקי :
| ארמיית המשמר השביעית תחת פיקוד גנרל לייטננט מיכאיל שומילוב> קורפוס | ארמיית המשמר השביעית תחת פיקוד גנרל לייטננט מיכאיל שומילוב> דיוויזיות | ארמיית המשמר השביעית תחת פיקוד גנרל לייטננט מיכאיל שומילוב>  | ארמיית המשמר השביעית תחת פיקוד גנרל לייטננט מיכאיל שומילוב>  |
| --- | --- | --- | --- |
| קורפוס המשמר ה-24 | דיוויזיית המשמר ה-72   דיוויזיית המשמר ה-81   הדיוויזיה ה-6 |  |  |
| קורפוס המשמר ה-25 | דיוויזיית המשמר המוטסת ה-6   דיוויזיית המשמר ה-36   הדיוויזיה ה-53 |  |  |
| עתודת הארמייה | הדיוויזיה ה-227 |  |  |

| הארמייה ה-27 תחת פיקוד גנרל לייטננט סרגיי טרופימנקו> קורפוס | הארמייה ה-27 תחת פיקוד גנרל לייטננט סרגיי טרופימנקו> דיוויזיות | הארמייה ה-27 תחת פיקוד גנרל לייטננט סרגיי טרופימנקו>  | הארמייה ה-27 תחת פיקוד גנרל לייטננט סרגיי טרופימנקו>  |
| --- | --- | --- | --- |
| קורפוס המשמר ה-35 | דיוויזיית המשמר המוטסת ה-3   הדיוויזיה ה-93   הדיוויזיה ה-180   הדיוויזיה ה-202 |  |  |
| הקורפוס ה-33 | הדיוויזיה ה-78   הדיוויזיה ה-337 |  |  |
| הקורפוס ה-104 | דיוויזיית המשמר המוטסת ה-4   הדיוויזיה ה-163   הדיוויזיה ה-206 |  |  |
| עתודת הארמייה | דיוויזיית הארטילריה ה-11   בריגדת המשמר המשוריינת ה-27   הדיוויזיה ההררית הרומנית ה-2   הדיוויזיה ההררית הרומנית ה-3   הדיוויזיה הרומנית ה-18   דיוויזיית מתנדבים 1, טודור ולדימירסקו |  |  |
תחילת המתקפה

פריסנר חשש מכיתור של כוחותיו, וביקש מהיטלר אישור לסגת. היטלר לא רק שסירב לאשר לו זאת, אלא אף הורה לו לפתוח במתקפת נגד כנגד החזית של מלינובסקי, ולהשמיד את ארמיית המשמר המשוריינת השישית והארמייה ה-27. כן דרש היטלר שפריסנר יכבוש מחדש שני מעברים חיוניים בהרי הקרפטים הדרומיים. הוא הבטיח לפריסנר שכוחותיו יתוגברו. ב-28 בספטמבר פתח טולבחין במתקפת בלגרד אשר נועדה לשחרר את יוגוסלביה. פריסנר החליט לנצל את דילול הכוחות בגזרתו ותקף את החזית של מלינובסקי. לאחר שבוע של קרבות, מלינובסקי העביר את ארמיית המשמר המשוריינת השישית לאזור אוראדיה והצליח לבלום את המתקפה. בסוף ספטמבר קיבלו הן פריסנר והן מלינובסקי פקודות חדשות. פריסנר נצטווה כעת לכבוש את העיר אוראדיה. מלינובסקי נצטווה לתקוף דרומה בכיוון בודפשט באמצעות הארמייה ה-46 והארמייה הרומנית הראשונה, בעוד הארמייה ה-53 וארמיית המשמר המשוריינת השישית תוקפות צפונה בכיוון דברצן.
המתקפה של מלינובסקי נפתחה ב-6 באוקטובר. בגזרה הדרומית היא זכתה להצלחה ניכרת, כאשר חוד החנית של הכוח התוקף מחץ את הארמייה ההונגרית השלישית באזור ארד והתקדם כ-60 ק"מ תוך יום אחד. בגזרה הצפונית לעומת זאת, נתקלו התוקפים בהתנגדות עיקשת מצד קורפוס הפאנצר השלישי אשר כלל שתי דיוויזיות שריון (ה-1 וה-23). ביום המתקפה הראשון התקדמו הסובייטים רק 10 ק"מ בכיוון אוראדיה. מפקד הארמייה הגרמנית השישית, מקסימיליאן פרטר-פיקו, העביר במהירות את דיוויזיית הפאנצר ה-23 לאזור ארד כדי לבלום את הפריצה הסובייטית בגזרה זו, ושלח את הדיוויזיה ה-76 ודיוויזיית הפאנצר פלדהרנהאלה לתגבר את קורפוס הפאנצר השלישי. ב-7 באוקטובר חידשו הסובייטים את המתקפה כשפניהם אל הנהר טיסה. הם הצליחו להתקדם עוד מספר קילומטרים בדרום, אולם לא בצפון.
הקרבות על הטיסה

ב-8 באוקטובר הצליח הכוח הצפוני להשיג התקדמות מסוימת, ומלינובסקי העביר את הקבוצה הניידת פלייב, שכללה שני קורפוסי פרשים וקורפוס ממונע, לאזור כדי לסייע בפריצת הדרך. העובדה שדיוויזיית הפאנצר ה-23 הועברה דרומה סייעה בהתקדמות. ב-9 באוקטובר, תודות לתמיכה מצד ארמיית האוויר החמישית, כבשו הפרשים של פלייב את היידוסובוסלו. הכוחות הגרמניים בגזרה נסוגו לדברצן ונערכו מדרום-מזרח לעיר.
ב-10 באוקטובר כבש הכוח הסובייטי הצפוני מספר גשרים על הגדה המערבית של הנהר טיסה. יחידות מהארמייה ה-46 וקורפוס הטנקים ה-18 אף חדרו לעיר קצ'קמט, כ-70 ק"מ מבודפשט. מאוחר יותר שלח מלינובסקי חלק מיחידות אלו לסייע לכוח הצפוני מעברו השני של הטיסה. ב-11 באוקטובר פתחו הגרמנים וההונגרים במתקפה כבדה שאילצה גם את שאר היחידות לסגת אל הטיסה. באותו יום תקפו כוחות הונגריים את ראש הגשר הסובייטי במינדזנט (Mindszent), והקורפוס הרומני השביעי הובהל לאזור כדי לתגבר את הכוחות הסובייטיים. הדיוויזיות הרומניות ה-2 וה-4 אף השתלטו על ראש גשר נוסף בקרבת סולנוק.
ב-19 באוקטובר תקפו שתי דיוויזיות הונגריות את ראש הגשר של הדיוויזיה הרומנית ה-4 באזור סולנוק. דיוויזיית הפאנצר ה-24 וגדוד הפאנצר הכבד ה-503 תקפו את האגף הימני של הדיוויזיה הרומנית, אשר עד מהרה קרס. השריון הגרמני איגף את הרומנים וניתק אותם מהטיסה. ב-20 באוקטובר נכנעו הרומנים. ב-25 באוקטובר תקפו ההונגרים את ראש הגשר של הדיוויזיה הרומנית השנייה. לנוכח העדיפות המספרית הניכרת של ההונגרים, נסוגו הרומנים אל מעבר לטיסה. בין 26 ל-29 בחודש ערכו ההונגרים מתקפה נוספת על ראש הגשר, שהוחזקה על ידי הדיוויזיה הרומנית ה-19, באזור הכפר טיסה אלפר (Tiszaalpár), אולם לא הצליחו לשחזר את הצלחותיהם הקודמות והמתקפה נהדפה.
הקרבות בדברצן ונירג'האזה

במקביל, ב-11 באוקטובר הגיעו יחידות החלוץ מכוחו של פלייב לפאתי דברצן. אף על פי שיחידות אלו נותקו מהכוח הראשי, הן הצליחו לחמוק מכיתור. הקבוצה הניידת של פלייב המשיכה להתקדם באיטיות אך בעקביות, תוך שהיא סופגת אבדות כבדות. החוקר ארל זיימקה מתאר זאת כ"אחד מקרבות הטנקים הפרועים ביותר של כל המלחמה". ב-14 באוקטובר כבש הכוח הסובייטי הדרומי את אוראדיה. באותו יום תקפה החזית האוקראינית הרביעית את הארמייה הגרמנית השמינית, מה שהעמיד את הארמייה הגרמנית השישית בסכנת כיתור מצפון. ב-19 באוקטובר חבר הכוח הצפוני עם הכוח הדרומי, והדיוויזיות הרומניות ההרריות ה-2 וה-3 יחד עם דיוויזיית מתנדבים 1, טודור ולדימירסקו תקפו ותפסו את דברצן. ב-22 באוקטובר לכדו הסובייטים את נירג'האזה. מצב זה יצר זה יצר סכנה שינותק הקשר בין הארמיות הגרמניות השמינית והשישית. מפקד קבוצת ארמיות דרום, פריסנר, הורה למפקד הארמייה השמינית אוטו והלר לנסות ליצור קו הגנה צפונית-מערבית לנירג'האזה, אולם הקשר בינו לבין והלר נותק.
ב-24 באוקטובר פתחו הגרמנים במתקפת נגד גדולה במטרה לכבוש מחדש את נירג'האזה. במתקפה השתתפו דיוויזיות הפאנצר ה-1 וה-23, וכן הדיוויזיה ההררית ה-3 הדיוויזיה ה-15 ודיוויזיית פרשים אס אס השמינית "פלוריאן גאייר". נאג'יקאלו (Nagykálló) נכבשה עוד באותו היום. ב-26 באוקטובר כבשה דיוויזיית הפאנצר ה-23 חזרה את נירג'האזה. שלושת הקורפוסים הניידים של פלייב, שנותקו מעורפם על ידי מתקפת הנגד הגרמנית, הצליחו לחמוק מהכיתור הגרמני ולסגת דרומה, לאחר שנטשו את רוב הציוד הכבד שלהם. שחרור נירג'האזה פתח מסדרון נסיגה לארמייה השמינית של ווהלר, ואיפשר לה לחמוק מהכיתור הסובייטי.
תוצאות הקרב

במהלך קרב דברצן, הצליחו הכוחות הסובייטים והרומנים להתקדם כ-160 ק"מ לתוך שטח הונגריה, אך ספגו אבדות כבדות, כולל מאות כלי רכב משוריינים. ב-29 באוקטובר הם פתחו במתקפת בודפשט, וב-30 באוקטובר כבשו את נירג'האזה מחדש. הדרך אל הבירה ההונגרית בודפשט הייתה כעת פתוחה בפניהם. ב-7 בנובמבר נכנסו כוחות רומניים לפרבריה המזרחיים של העיר, במרחק 20 ק"מ מהבירה. לאחר הפוגה קצרה צלחו הכוחות הסובייטיים את נהר דנובה וב-26 בדצמבר ניתקו את הכביש המחבר בין בודפשט לווינה, ובכך השלימו את כיתור העיר. כתוצאה מכך כותרו בעיר 33,000 חיילים גרמנים ו-37,000 חיילים הונגרים, ובנוסף לכך נלכדו בעיר כ-800,000 תושבים. המצור על בודפשט נמשך עד 13 בפברואר 1945.
לקריאה נוספת

אנטוני ביוור, מלחמת העולם השנייה, הוצאת ידיעות אחרונות, 2014.
Axworthy, Mark - Third Axis Fourth Ally, 368 pages, ISBN 1-85409-267-7
Axworthy, Mark - The Romanian Army of World War 2, 48 pages, ISBN 1-85532-169-6
Buchner, Alex - Ostfront 1944, 336 pages, ISBN 3-89555-101-5
Erickson, John - The Road to Berlin, 877 pages, ISBN 0-300-07813-7
Frieser, Karl-Heinz; Schmider, Klaus; Schönherr, Klaus; Schreiber, Gerhard; Ungváry, Kristián; Wegner, Bernd (2007). Die Ostfront 1943/44 – Der Krieg im Osten und an den Nebenfronten [The Eastern Front 1943–1944: The War in the East and on the Neighbouring Fronts]. Das Deutsche Reich und der Zweite Weltkrieg [Germany and the Second World War] (בגרמנית). Vol. VIII. München: Deutsche Verlags-Anstalt. ISBN 978-3-421-06235-2.
Friessner, Hans - Verratene Schlachten (Betrayed Battles), 264 pages, Holsten-Verlag, Hamburg, 1956
Glantz, David M. - Slaughterhouse: The Handbook of the Eastern Front 520 pages, ISBN 0-9717650-9-X
Glantz, David M. - When Titans Clashed, 414 pages, ISBN 0-7006-0899-0
Haupt, Werner - Die 8.Panzer-Division im Zweiten Weltkrieg
Hinze, Dr. Rolf - Mit dem Mut der Verzweifelung, 562 pages
Hinze, Dr. Rolf - To The Bitter End : The Final Battles of Army Groups A, North Ukraine, Centre-Eastern Front, 1944-45
Mitcham, Samuel W. Jr - Crumbling Empire. The German Defeat in the East, 1944 336 pages, ISBN 0-275-96856-1
Niehorster, Leo W. G. - The Royal Hungarian Army 1920 - 1945, 313 pages, ISBN 1-891227-19-X
Pierik, Perry - Hungary 1944-1945. The Forgotten Tragedy
Ustinov, D. F. - Geschichte des Zweiten Welt Krieges (German translation of the Soviet official history, volume 9), 684 pages, 1981
Zaloga, Steven J., and Ness, Leland S. - Red Army Handbook 1939-1945,  230 pages, ISBN 0-7509-1740-7
Ziemke, Earl F. - Stalingrad to Berlin, 549 pages, U.S. Government Printing Office, 1968
רוח צ'ינוק

רוח צ'ינוק
רוח צ'ינוק (יש לבטא "שינוק") או רוח אוכלת שלג היא תופעה מטאורולוגית בה רוח חמה יחסית נושבת על אזורים מכוסים בשלג, בדרך כלל כבד, וממיסה אותו לעיתים אף בקצב של יותר מ-30 סנטימטרים ביום.
ניתן להמחיש תופעה זו בנשיפה על שכבת קרח דקה במקפיא: היא תימס במהירות.
הרוח נושבת במורד מדרון צל גשם בצד הנגדי למשב האוויר. רוח זו נובעת מהתחממות אדיאבטית של אוויר אשר התרוקן מלחות במדרון הפונה אל הכיוון שממנו בא האוויר. כתוצאה משיעורי מפל אדיאבטיים שונים של אוויר יבש לעומת אוויר לח.
תופעה זו ידועה בפולקלור הקנדי בשל שכיחותה שם, ומכנים אותה "אוכלת שלגים". אחד הסיפורים הידועים בפולקלור הקנדי הוא על נוסע במזחלת שבגלל קצב ההתכה המהיר של השלג בקושי הספיק להחליק. החלק האחורי של המזחלת שלו כלל לא נגע בשלג. כינוי מודרני יותר הוא פיינאפל אקספרס, כלומר "אקספרס האננס", משום שמקורה של התופעה טרופי מהאזור הסמוך לאיי הוואי.
רוחות הצ'ינוק נפוצות גם בחורף והן עשויות להיות בעלות משמעות רבה לשרידות בעלי חיים. למשל, כאשר משב רוח כזה ממיס את השלג, עשב יכול לצמוח במהירות במקומות אלו ולהוות אוכל לעדרים.
כאשר רוחות אלו נושבות באביב ובקיץ הן עלולות להסב נזקים. לדוגמה, הן גורמות לשרפות, יובש ונזק לגידולים החקלאיים. יתר על כן, הרוחות גורמות לשינוי טמפרטורות רציני וחד; במספר דקות הטמפרטורות עשויות לעלות בכ-30 מעלות צלזיוס ביחס למצב הקודם.
ראו גם

רוח פן
קריסטה אויסאר

| --- | --- |

 לידה:  22 בנובמבר 1975 (בת 48) לאנה-וירו, אסטוניה 
 מדינה:  אסטוניה 
 מקום לימודים:  אוניברסיטת טרטו 
 שפות היצירה:  אסטונית 
 סוגה:  שירה 
 פרסים והוקרה:  Culture Carrier (2005) 
 
קריסטה אוֹיַסַאר (באסטונית: Krista Ojasaar; נולדה ב-1975) היא משוררת וחוקרת ספרות אסטונית.
ביוגרפיה

אויסאר נולדה במחוז לאנה-וירו שבצפון אסטוניה בהמשך עברה לעיר טרטו שבמזרח ארצה, עיר שבאוניברסיטה שלה למדה ספרות אסטונית וניהול מיזמי תרבות. במקביל ללימודי ספרות אסטונית לתואר שלישי ולעבודת הדוקטור שלה, מחקר המתמקד באגודות הספרות שפעלו באסטוניה בין השנים 1930 ל-1940, היא שותפה בהוצאת ספרים ועובדת כמנהלת משאבי האנוש במוזיאון הסִפרוּת של טרטו.
נכון ל-2021, אויסאר פרסמה ארבעה ספרי שירה: "חלומות בוקר" (2006), "מוזיקת שינה" (2008), "ערים חשוכות" (2010) ו"אוקיינוס אוויר" (2018). שמונה משיריה התפרסמו בתרגום לעברית בספר "כובעים וכפפות", אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021.
לקריאה נוספת

רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 37–48.
רוד האלט

| --- | --- |
 מדינה:  הממלכה המאוחדת 
 פרופיל ב-IMDb
 
רוד האלט (באנגלית: Rod Hallett) הוא שחקן בריטי.
קריירה

הופעת הבכורה של האלט הייתה בסרט הקצר "פיגמנט" משנת 1997. בתחילת שנות ה-2000 ואילך הוא התארח ושיחק בתפקידים חוזרים בסדרות טלוויזיה בריטיות שונות.
מ-2008 עד 2010 גילם את ריצ'רד ריץ' בסדרת הטלוויזיה "שושלת טיודור". ריץ' היה הלורד צ'נסלור בימי מלכותו של אדוארד השישי, מלך אנגליה בין 1547 לינואר 1552. לפני כן כיהן כתובע הכללי במשטרו של הנרי השמיני, מלך אנגליה.
בשנת 2011 שיחק בתפקיד ראשי בסדרת הטלוויזיה "טרה נובה" בתור ד"ר מלקולם וואלאס.
ב-2014 הופיע בתפקיד משנה בתשעה פרקים של סדרת הטלוויזיה "משבר".
בשנת 2017 שיחק בסרט "שומר הראש והמתנקש".
ב-2022 גילם את קונסטנטין, מלך סקוטלנד, בסדרה "הממלכה האחרונה". שנה שלאחר מכן שיחק את אותו תפקיד בסרט "שבעה מלכים צריכים למות", שסיים את הסדרה. באותה שנה שיחק בסרט "5000 שמיכות".
בשנת 2023 הוא ביצע הופעת אורח בסדרת הטלוויזיה "זרה". בשנת 2024 הופיע בסדרת הטלוויזיה הפופולרית "Casualty" בתפקיד חוזר.
האלט פעיל גם כשחקן תיאטרון. בין היתר שיחק במחזות "רומיאו ויוליה" ו"מנזר נורת'אנגר".
הערות שוליים

↑  Kino&Co: The Last Kingdom: Seven Kings Must Die, abgerufen am 19. April 2024.
↑  Yahoo!: ‘Outlander’ Season 7 Casts New Jenny and Buck — and Benedict Arnold von Wilson Chapman vom 12. Oktober 2022, abgerufen am 19. April 2024. (englisch)
↑  Rod Hallett auf United Agents, abgerufen am 19. April 2024. (englisch)
| --- | --- |
בקרת זהויות :  LCCN: no2010147737  VIAF: 148175411   WorldCat (עם VIAF): 148175411
רובין שולץ

| --- | --- |

שולץ, בשנת 2017
 לידה:  28 באפריל 1987 (בן 37) גרמניה אוסנבריק, סקסוניה התחתונה, גרמניה
 שם לידה:  Robin Alexander Schulz 
 מוקד פעילות:  גרמניה 
 תקופת הפעילות:  מ-2007
 עיסוק:  מפיק מוזיקלי • די ג'יי • מוזיקאי
 סוגה:  דיפ האוס • האוס טרופי • פיוצ'ר האוס
 שפה מועדפת:  גרמנית 
 כלי נגינה:  סינתיסייזר • פסנתר
 חברת תקליטים:  וורנר מיוזיק גרופ • Tonspiel
 robin-schulz.com
 
רובין שולץ (בגרמנית: Robin Schulz; נולד ב-28 באפריל 1987) הוא מוזיקאי, מפיק מוזיקלי ודי ג'יי גרמני.
שולץ ידוע בשל גרסת הרמיקס לשיר "Prayer in C", של הצמד הפופ העממי הצרפתי לילי ווד אנד דה פריק שהגיע למקום הראשון במצעד הסינגלים הבריטי ומדיה פורסט וגם במדינות נוספות.
ביוגרפיה

שולץ החל את הקריירה המקצועית שלו בגיל 17 וכבש במהירות את תשומת לב בענף, באמצעות שירו שהופצו באמצעות SoundCloud. בתחילת 2014, הוא מתחיל לעשות לעצמו שם בסצנת המוזיקה לגרסתו המחודשת של "Waves" של הראפר ההולנדי מר פרובז (אנ'), שהעלה לעמוד ה-SoundCloud שלו.
באמצע 2014 הוא שוב מושך תשומת לב עם עוד אחד מהרמיקסים שלו. הפעם זה עושה זאת עם שיר מקורי משנת 2010, של הצמד הפופ העממי הצרפתי לילי ווד אנד דה פריק "Prayer in C", כששני הרמיקסים הצליחו לעמוד בראש המצעדים במדינות אירופה, מה שהוביל להכרה בינלאומית.
ב-19 בספטמבר 2014, הוציא את אלבומו הראשון "Prayer", האלבום כולל גם את הסינגל "Sun Goes Down" בשיתוף הזמרת האנגליה ז'סמין תומפסון. בשנת 2015, הוא קיבל מועמד לטקס פרס גראמי בקטגוריית הקלטות הטובות ביותר להקלטה על עבודתו על "גלים" של מר פרובוס.
ב-8 בספטמבר 2015, הוא הוציא את אלבום האולפן השני שלו בשם "Sugar", אשר הגיע למקום 154 במצעד בילבורד 200.
ב-24 באוגוסט 2018, הוציא, יחד עם ניק ג'ונאס את השיר "Right Now".
ב-16 בנובמבר 2018, הוציא ביחד עם אריקה סירולה את הלהיט הבינלאומי "Speechless".
ב-16 באוקטובר 2020, הוציא, בשיתוף פעולה עם קידו, את השיר "All We Got".
ב-20 באוגוסט 2021, הוציא, בשיתוף פעולה עם פליקס ין וג'ורג'יה קו, את הסינגל "I Got a Feeling".
ב-5 באוגוסט 2022, הוציא בשיתוף פעולה עם אוליבר טרי את הסינגל "Miss You".
ב-4 באוגוסט 2023 הוציא את הסינגל "Atlantis" עם האמן KOPPY.
דיסקוגרפיה > אלבומי אולפן

2014: Prayer
2015: Sugar
2017: Uncovered
2021: IIII
פרסים ומועמדויות

| שנה | פרס | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 2023 | פרס המוזיקה הבריטית | השיר הבינלאומי הטוב ביותר | "Miss You" (עם אוליבר טרי) | מועמדות |  |
הערות שוליים

↑  Lilly Wood & The Prick – Prayer In C Media Forest (באנגלית), אורכב מ-המקור ב-2014-09-24, נבדק ב-2020-06-13
↑  Italiancharts.com – Lilly Wood & The Prick and Robin Schulz – Prayer in C (Robin Schulz Remix) (באנגלית), נבדק ב-2020-06-13
↑  Lilly Wood & The Prick & Robin Schulz – Prayer In C (Robin Schulz Radio Edit) (באנגלית), נבדק ב-2020-06-13
↑  Lescharts.com – Lilly Wood & The Prick and Robin Schulz – Prayer in C (Robin Schulz Remix) (באנגלית), נבדק ב-2020-06-13
↑  Official Singles Chart Top 100 (באנגלית), נבדק ב-2020-06-13
↑  music, Guardian (2024-03-02). "Brit awards 2024 – full list of winners". The Guardian (באנגלית בריטית). ISSN 0261-3077. נבדק ב-2024-03-10.
| רובין שולץ |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Prayer • Sugar • Uncovered • IIII |  |
| סינגלים | "Rain" • "Feeling" • "To You" • "Stone" • "Same" • "Waves" • "Prayer in C" • "Willst du" • "Sun Goes Down" • "Headlights" • "Sugar" • "Show Me Love" • "Heatwave" • "Shed a Light" • "OK" • "I Believe I'm Fine" • "Unforgettable" • "Oh Child" • "Right Now" • "Speechless" • "All This Love" • "Rather Be Alone" • "In Your Eyes" • "Oxygen" • "Alane" • "All We Got" • "One More Time" • "I Got a Feeling" • "Young Right Now" • "Miss You" |  |
| סינגלים שיווקים | "Yellow" |  |
| --- | --- |
בקרת זהויות :  PLWABN: 9810699811105606  BnF: cb16940619f (data)  GND: 1060985926  ISNI: 0000 0004 4470 5950  LCCN: no2015078500  MusicBrainz: 163218c2-9e0f-4d2d-aecb-ebbdef6aab70  SUDOC: 184097142  VIAF: 312620089   WorldCat (עם VIAF): 312620089
קרב גשר נהר ביג בלאק

קרב גשר נהר ביג בלאק (באנגלית: Battle of Big Black River Bridge), אשר התחולל ב-17 במאי 1863, היה אחד הקרבות במערכת ויקסבורג, אחת המערכות החשובות בזירה המערבית של מלחמת האזרחים האמריקנית. הקרב התחולל יום אחרי קרב צ'מפיון היל, אחד הקרבות החשובים במערכה, בו תקפה ארמיית הטנסי מצבא האיחוד, בפיקוד מייג'ור ג'נרל יוליסס גרנט, את ארמיית המיסיסיפי מצבא הקונפדרציה, בפיקוד לוטננט ג'נרל ג'ון ק' פמברטון, והביסה אותה. חלק מכוחותיו הנסוגים של פמברטון נערכו להגנה ממערב וממזרח לגשר הרכבת על נהר ביג בלאק (Big Black River), המכשול הטבעי האחרון לפני עיר המבצר ויקסבורג. בהסתערות קצרה ונועזת מוטטו כוחות האיחוד את קו ההגנה של הקונפדרציה ממזרח לנהר ולכדו חלק ניכר מן המגינים, בעוד יתר כוחות הקונפדרציה נסוגו אל ביצורי ויקסבורג. לאחר קרב זה הטילו כוחות האיחוד מצור על ויקסבורג, אשר הוביל לבסוף לכניעת העיר ולכידת ארמיית המיסיסיפי כולה.
רקע

ב-14 במאי כבשה ארמיית הטנסי בראשות גרנט את ג'קסון בירת מיסיסיפי, והניסה משם את כוחותיו של גנרל ג'וזף א' ג'ונסטון אשר נסוג צפונה עם כ-6,000 חיילים. ג'קסון הייתה צומת רכבות חשוב ומרכז תעשייתי. במאמץ למנוע מן העיר לשוב ולסייע למאמץ המלחמתי פתח הגייס של מייג'ור ג'נרל ויליאם שרמן בהרס שיטתי של מסילות רכבת, מפעלים, ומתקני תשתית אחרים, והחרים את כל האספקה והציוד שיכול היה למצוא. שני הגייסות הנוספים בארמיית טנסי, בפיקוד מיג'ור ג'נרל ג'ון מקלירננד ומיג'ור ג'נרל ג'יימס מק'פרסון פנו מערבה והחלו לנוע לעבר ויקסבורג.
בשבועיים שחלפו מאז צליחת המיסיסיפי על ידי גרנט ב-29 באפריל, התכונן פמברטון לקראת המערכה נגד צבאו, ולשם כך כינס את כוחותיו מגרנדה, פורט פמברטון וגארנד גולף סמוך לוויקסבורג, וצבר אספקה ותחמושת בתוך העיר. לרשותו עמדו חמש דיוויזיות, שמנו כ-36,000 איש. תוכניתו המקורית הייתה להתבצר בגדה המערבית של גשר נהר ביג בלאק (Big Black), להמתין שם להתקפה של גרנט, ואז לצאת למתקפת נגד. תוכנית זו הייתה סבירה, כיוון שנהר ביג בלאק היווה מחסום טבעי בין מזרח מדינת מיסיסיפי ומערבה, היכן ששכנה ויקסבורג; הביצורים שהכין במשך שבועות ממזרח לגשר נהר ביג בלאק היו איתנים. אולם, חילוקי דעות עם קציניו הבכירים, אשר העדיפו גישה התקפית יותר, גרמו לו לבסוף לנטוש את עמדתו המבוצרת ממערב לנהר ביג בלאק. ב-12 במאי חצה פמברטון את הנהר וצעד עם שלוש מתוך חמש הדיוויזיות שלו (כ-22,000 איש) מזרחה אל אדוארדס סטיישן. ב-15 במאי אחר הצהריים, יצא פמברטון מאדוארדס סטיישן לכיוון דרום מזרח, בניסיון ליירט את שיירות האספקה של כוחות האיחוד (תנועתו הייתה מבוססת על מודיעין מוטעה, שיירות האיחוד לא היו באזור שאותו תכנן לתקוף). ב-16 במאי התנגשו כוחות האיחוד המתקדמים בשלוש הדיוויזיות של הקונפדרציה, והביסו אותם בקרב צ'מפיון היל העקוב מדם. שתי דיוויזיות של הקונפדרציה ספגו את עיקר המכה, ונסוגו מערבה לעבר גשר נהר ביג בלאק (Big Black River). דיוויזיה שלישית של הקונפדרציה (של מיג'ור ג'נרל ויליאם לורינג) נותקה מאת הכוח העיקרי עקב ההתקדמות המהירה של כוחות האיחוד, ונסוגה בדרכי עיקוף אל כוחותיו של ג'ונסטון באזור ג'קסון.
שתי הדיוויזיות המוכות מצבא הקונפדרציה הנסוג, הדיוויזיה של מיג'ור ג'נרל  קארטר ל' סטיבנסון, והדיוויזיה של מיג'ור ג'נרל ג'ון ס' בואן, הגיעו אל הגשר על נהר ביג בלאק בלילה שבין 16 ו-17 במאי. הבריגדה של ג'ון ווהן (Vaughn) מהדיוויזיה של מייג'ור גנרל מרטין ל' סמית' (אחת משתי הדיוויזיות שהושארו בוויקסבורג), אשר הורכבה ממגויסי כפייה ממזרח טנסי, שנאמנותם לקונפדרציה הייתה מפוקפקת, איישה קו הגנה מבוצר בגדה המזרחית של הנהר, שנועד להגן על הגשר החיוני. פמברטון הורה לבואן לקחת פיקוד על ראש הגשר בגדה המזרחית של הנהר, ולצרף את הדיוויזיה המוקטנת שלו לבריגדה של ווהן, במטרה להשאיר את הגשר פתוח לתנועה, עד להגעת דיוויזיית המאסף של לורינג, שהוא חשב שנמצאת בדרכה אליו; הוא לא ידע, שבשלב זה הדיוויזיה כבר נעה בכיוון ההפוך לעבר ג'קסון.
הכוחות הלוחמים

דרגות: ל"ג – לוטננט ג'נרל, מ"ג – מייג'ור ג'נרל, ב"ג – בריגדיר ג'נרל.
הכוחות הלוחמים > האיחוד

הארמייה של הטנסי בפיקוד מ"ג יוליסס גרנט החלה את מערכת ויקסבורג עם כ-44,000 איש, מאורגנים בשלושה גייסות (של מקלירננד, שרמן ומקפ'רסון). בקרב גשר נהר ביג בלאק השתתפו שלוש דיוויזיות  (מתוך ארבע) מן הגייס של מקלירננד.
גייס XIII, בפיקוד מ"ג ג'ון א' מקלירננד (John A. McClernand)
דיוויזיה 9, בפיקוד ב"ג פיטר אוסטרהאוס (Peter J. Osterhaus), כללה: שתי בריגדות רגלים, שתי סוללות ארטילריה, ורגימנט פרשים.
דיוויזה 10, בפיקוד ב"ג אנדרו סמית' (Andrew J. Smith), כללה: שתי בריגדות רגלים, שתי סוללות ארטילריה, ורגימנט פרשים.
דיוויזיה 14, בפיקוד ב"ג יוג'ין קאר (Eugene A. Carr), כללה: שתי בריגדות רגלים, שתי סוללות ארטילריה, שני רגימנטים של פרשים, ורגימנט הנדסה קרבית.
דיוויזיה 12, של גייס XIII, בפיקוד ב"ג אלווין פטרסון הובי, לא השתתפה בקרב. בניגוד לשלוש הדיוויזיות האחרות של מקלירננד, דיוויזיה זו ספגה אבדות כבידות בקרב צ'מפיון היל ונשארה באזור אדוארדס סטיישן להתארגנות ואבטחת העורף.
הכוחות הלוחמים > הקונפדרציה

ארמיית מיסיסיפי בפיקוד ל"ג ג'ון ק' פמברטון, מנתה בתחילת מערכת ויקסבורג כ-30,000 איש וכללה חמש דיוויזיות. שלוש דיוויזיות לחמו בקרב צ'מפיון היל, בעוד שתי דיוויזיות נותרו מאחור להגן על ויקסבורג ועל דרכי הגישה אליה. בקרב גשר נהר ביג בלאק השתתפה הדיוויזיה של בואן שלחמה בקרב צ'מפיון היל, ועוד בריגדה מהדיוויזיה של סמית' (Martin L. Smith) שנותרה להגן על ויקסבורג.
דיוויזיה בפיקוד מ"ג ג'ון ס' בואן (John S. Bowen)
בריגדה 1, בפיקוד ב"ג פרנסיס קוקרל (Francis M. Cockrell)
בריגדה 2, בפיקוד ב"ג מרטין גרין (Martin E. Green)
הבריגדה של ווהן, בפיקוד ב"ג ג'ון ווהן (John C. Vaughn) (מסופח מן הדיוויזיה של סמית')
בגדה המערבית של הנהר היו מוצבות שתי בריגדות: הבריגדה של ב"ג סטיבן ד' לי (Stephen D. Lee) מן הדיוויזיה של סטיבנסון שהוכתה קשות בקרב צ'מפיון היל, והבריגדה הרעננה של ב"ג ויליאם בולדווין (William E. Baldwin) מן הדיוויזיה של סמית'. שתי בריגדות אלה לא השתתפו ישירות בקרב.